Poolteist kuud saab veel ettevalmistusi teha. Selle projekti raames alustati Küprosele sõitvate inimeste koolitamisega juba aasta alguses. Viis inimest, kes peatselt teele asuvad, on läbinud keele ja arvuti kursused. "Vastupidiselt küproslastele, kelle teiseks  riigikeeleks kreeka keele kõrval on inglise keel, mida kõik valdavad, on meie eakamatel tegemist keele barjääriga," rääkis Laane keele õppimise erilisest vajadusest. Arvuti kursusel õpetati oma blogi pidamist, et saaks Küprosel nähtu ja kuuldu kohe online's Internetti ülesse riputada. Blogi pidamise mõte tuli nende endi poolt Mai Kolosova eestvedamisel. Tema sõidab samuti kaasa. Kolossova võtab oma sülearvuti ühes, siis saab läbi Skype ühendust pidada ja kirjutada Online'is sellest, mida päeva jooksul  kogetakse. Kujutan ette, et see võib päris huvitav tulla. Peatuspaik saab olema pealinnas Nikosias. Kuna see on suhteliselt väike saareriik, siis on vastuvõttev organisatsioon lubanud, et nad saavad tervele saarele tiiru peale teha. Teine näitus toimub Küprosel kahepoolselt. Eestlased panevad oma näituse püsti koos küproslaste Eestis korraldatud näituse kordusega. Seal on samuti näitus vaid ühel päeval nähtav.